Novel Coronavirus (COVID-19) ziak a State Government in Lockdown hon puangtou zel a, tuate'n niteng nekzonna leh vai tuamtuam ah nawngkaina lianpi hon tun hi. Himahleh, kuapeuh adia hoih leh hiai natna hii apan kivenna dia panlakna ahihdan phawk a, ahitheitan a kithuahpihna pe chiat ding in leng i kitheisak hi.\nTua bang ahihlai in, lockdown ziak a sumbukte ginatak a hon theihlouh a om ziak in poi akisa hi. Genkhawmna neih ahi a, lockdown ziak a dawr hon theihlouh a om ahihdan phawk in EBC Hqtrs building luah a dawr bawl teng KHA KHAT (One month) inn luah man (Rent) ngaihdam nawn ding a lemsak ahi (vide 532. EOM, Resln No. 3/August 7, 2020).\nHiai bang a innluah man ngaihdamna March 2020 in leng i na bawlta a, tua toh a nihveina hita hi. Dawr hon louh sung Toupa toh kithuahna hun ahih a, a vualzawlna tamsem muhna hun hong hileh chih deih leh lamet ahi.\nSd/- Rev Paukhanmang Guite\nSd/-Rev Gin Malsawm\nDirector (SD) & DDO